Dit is goed dat ons kinders sal weet wie die voorlopers was van vroueregte in die hele wëreld: naamlik die Boervrou.Nog lank voor vroue elders in die wêreld hulle bra’s sou verbrand en optogte hou vir vroueregte, was dit die Boervrou wat haar plek opgeeis het.
Dit is opgeteken in geskiedenisboeke wêreldwyd en iets wat nooit van ons Boervroue weggeneem kan word nie. Hiermee was sy haar tydsgenote van die hele wêreld lank vooruit.
• Met die regmaak vir die Groot Trek van 1838 skryf ‘n Engelse joernalis: “Die vroue is meer begeesterd as die mans”.
• * Stadigaan begin vroueregte in die wêreld posvat, maar Olive Schreiner (die skrywer van An African Farm) merk in 1890 leedvermakerig teenoor Europese vroue op: “Die vroue in Suid Afrika het lankal bereik waarvoor die vroue van Brittanje nog veg – om sy aan sy met haar man te staan”.
• Oor die Boervroue wat tydens die Anglo-Boereoorlog sy aan sy geveg het (onder andere die Amazone-kommando), die lyding in die konsentrasiekampe, die leiding in die Bittereinderbeweging en die rol wat Nonnie de la Rey, Johanna Brand en andere gespeel het is daar al baie geskryf. Dit is in 1900 bevestig met die woorde van die geskiedkundige GM Theal: “Die Boervroue is die mees verbete voorstaanders van ‘n oorlog vir Vryheid tot die bitter einde”.
• Historici wys ook daarop die die bevryding van Boerevroue ligjare voor die res van die wêreld was: reeds in die 18de eeu was hulle volskaalse lidmate van die kerk; die Romeins-Hollandse reg wat gegeld het is aangepas om Boervroue die reg tot grondbesit te gee en die reg tot egskeiding.